CELEX: 62016CN0160
Language: hr
Date: 2016-03-18 00:00:00
Title: Predmet C-160/16: Tužba podnesena 18. ožujka 2016. – Europska komisija protiv Helenske Republike

11.7.2016   
            
            
               HR
            
            
               Službeni list Europske unije
            
            
               C 251/3
            
         Tužba podnesena 18. ožujka 2016. – Europska komisija protiv Helenske Republike
   (Predmet C-160/16)
   (2016/C 251/04)
   Jezik postupka: grčki
   
      Stranke
   
   
      Tužitelj: Europska komisija (zastupnici: G. Zavvos i K. Talabér-Ritz)
   
      Tuženik: Helenska republika
   
      Tužbeni zahtjev
   
   
               —
            
            
               utvrditi da je Helenska republika, time što nije podnijela izvješće o troškovno optimalnim razinama, koje je predviđeno člankom 5. stavkom 2. Direktive 2010/31/EU (1) Europskog parlamenta i Vijeća od 19. svibnja 2010. o energetskoj učinkovitosti zgrada, kako je dopunjen Delegiranom uredbom Komisije (EU) br. 244/2012 (2) od 16. siječnja 2012. koja utvrđuje usporedni metodološki okvir za izračunavanje troškovno optimalnih razina za minimalne zahtjeve energetskih svojstava zgrada i dijelova zgrada, povrijedila obveze koje je dužna ispuniti na temelju te odredbe;
            
         
               —
            
            
               naložiti Helenskoj Republici snošenje troškova.
            
         
      Tužbeni razlozi i glavni argumenti
   
   
               1.
            
            
               Europska komisija 18. ožujka 2016. podnijela je tužbu protiv Helenske Republike zahtijevajući od Suda da utvrdi da je Helenska Republika, time što nije podnijela izvješće o troškovno optimalnim razinama, koje je predviđeno člankom 5. stavkom 2. Direktive 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada, kako je dopunjen Delegiranom uredbom Komisije (EU) br. 244/2012 od 16. siječnja 2012. koja utvrđuje usporedni metodološki okvir za izračunavanje troškovno optimalnih razina za minimalne zahtjeve energetskih svojstava zgrada i dijelova zgrada, povrijedila obveze koje je dužna ispuniti na temelju te odredbe.
            
         
               2.
            
            
               Svojom tužbom Komisija tvrdi da unatoč tome što je u tom smislu više puta podnosila zahtjeve, grčka tijela još nisu dostavila konačno izvješće o troškovno optimalnim razinama za minimalne zahtjeve energetskih svojstava zgrada i dijelova zgrada, u kojemu se koristi usporedni metodološki okvir utvrđen Delegiranom uredbom Komisije (EU) br. 244/2012, i da je slijedom toga došlo do povrede članka 5. stavak 2. Direktive 2010/31/EU.
            
         
      (1)  SL L 153, 18. 6. 2010., str. 13.
   
   
      (2)  SL L 81, 21. 3. 2012., str. 18.